Aron : Ætlum ekki að klúðra svona stöðu aftur Henry Birgir Gunnarsson í Malmö skrifar 12. janúar 2020 17:30 Aron í leiknum gegn Dönum í gær.vísir / getty Aron Pálmarsson segir að skrokkurinn sé í ágætu standi eftir Danaleikinn í gær þar sem hann fór algjörlega hamförum . Hann hefur áður byrjað mót svona vel en síðan hefur allt klúðrast hjá liðinu . Það á ekki að gerast í þriðja sinn í röð . „ Við erum alveg meðvitaðir um þetta . Flugum hátt í gær en töluðum um það um leið inn í klefa að þetta væru bara tvö stig , “ segir Aron . „ Við höfum gert þetta áður á EM en svo ekki fengið neitt út úr því . Það er algjör synd að fá ekkert út úr því sérstaklega þegar maður vinnur heims - og ólympíumeistaranna og fara svo heim með skottið á milli lappanna . Við erum staðráðnir í að láta það ekki gerast aftur . “ Danskir miðlar voru ekki hrifnir af leik danska landsliðsins í kvöld gegn Íslandi en Ísland vann leik nágrannaþjóðanna með einu marki .